Diari Oficial de la Generalitat Valenciana


Sumari del DOGV 8517, del 29-03-2019 (2019/2978)

RESOLUCIÓ de 25 de març de 2019, del director general de Relacions amb les Corts, per la qual es publica el Conveni entre la Generalitat, a través de la Conselleria de Sanitat Universal i Salut Pública, i l'Ajuntament de Pedralba per a realitzar un programa de promoció, foment i pràctica de l'activitat física i exercici físic orientat a la salut des del centre de salut d'atenció primària de Pedralba.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8517

Data del DOGV
:   29-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2978


Data del document
:   25-03-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 25 de març de 2019, del director general de Relacions amb les Corts, per la qual es publica el Conveni entre la Generalitat, a través de la Conselleria de Sanitat Universal i Salut Pública, i l'Ajuntament de Pedralba per a realitzar un programa de promoció, foment i pràctica de l'activitat física i exercici físic orientat a la salut des del centre de salut d'atenció primària de Pedralba. [2019/2978]  
  
La Generalitat, a través de la Conselleria de Sanitat Universal i Salut Pública, i l'Ajuntament de Pedralba han subscrit, prèvia tramitació reglamentària, el dia 12 de febrer de 2019, el conveni per a realitzar un programa de promoció, foment i pràctica de l'activitat física i exercici físic orientat a la salut des del centre de salut d'atenció primària de Pedralba, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 25 de març de 2019 i número 217/2019, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 25 de març de 2019.- El director general de Relacions amb les Corts: Antonio Torres Salvador.  
  
  
Conveni de col·laboració entre la Generalitat, a través de la Conselleria de Sanitat Universal i Salut Pública, i l'Ajuntament de Pedralba, per a realitzar un programa de promoció, foment i pràctica de l'activitat física i exercici físic orientat a la salut des del centre de salut d'atenció primària de Pedralba  
  
València, 12 de febrer de 2019  
  
Reunits  
D'una part, Ana Barceló Chico, consellera de Sanitat Universal i Salut Pública, en representació de la Generalitat, nomenada pel Decret 11/2018, de 7 de juny, del president de la Generalitat, actuant en l'exercici de les competències que li confereix l'article 4 del Decret 93/2018, de 13 de juliol, del Consell, pel qual aprova el Reglament orgànic i funcional de la Conselleria de Sanitat Universal i Salut Pública, i d'acord amb el que disposa l'article 6.3 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, autoritzada per a aquest acte per Acord del Consell de data 1 de febrer de 2019.  
I d'una altra, Roberto Serigó Andrés, alcalde de l'Ajuntament de Pedralba, amb CIF núm. R-3074777-B, en el seu nom i representació i en virtut de les competències atribuïdes per l'article 21 de la Llei 7/1985, de 2 d'abril, reguladora de les bases de règim local i altres disposicions concordants d'aplicació, i especialment facultada per a la subscripció del present conveni de col·laboració per acord del Ple de l'Ajuntament de data 26 de setembre de 2018.  
  
Exposen  
L'article 54.1 de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana, modificada per la Llei orgànica 1/2006, de 10 d'abril, atribueix a la Generalitat l'organització, administració i gestió de totes les institucions sanitàries públiques del territori de la Comunitat Valenciana.  
L'article 7 de la Llei 10/2014, de 29 de desembre, de salut de la Comunitat Valenciana, configura el Sistema Valencià de Salut, n'encarrega la gestió a la conselleria competent en matèria de sanitat, i estableix que és el conjunt de tots els centres, serveis i establiments de la Comunitat Valenciana, dirigits a fer efectiu el dret a la salut.  
  
Per part seua, la Llei 7/1985, de 2 d'abril, reguladora de les bases del règim local, i el Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de Règim Local, preveuen la subscripció de convenis entre diferents administracions per a millorar l'eficiència de la gestió pública, eliminar duplicitats administratives i complir la legislació d'estabilitat pressupostària i sostenibilitat financera.  
La conselleria amb competències en matèria de sanitat està desplegant un model d'atenció primària que pretén acostar els serveis de salut a la població i millorar l'atenció que des d'aquest nivell es presta, augmentant-ne la qualitat. Per això, per a complementar el nivell de prestació dels serveis i acostar l'atenció sanitària a la totalitat de la població de la zona bàsica, es fa necessari promoure l'educació i l'activitat física per a la salut duent a terme una actuació conjunta de col·laboració entre la conselleria amb competències en matèria de sanitat i l'Ajuntament de Pedralba.  
D'altra banda, l'article 111 de la Llei 8/2010, de 23 de juny, de la Generalitat, de règim local de la Comunitat Valenciana, estableix que les entitats locals de la Comunitat Valenciana podran cooperar entre si o amb l'administració de l'Estat o de la comunitat autònoma a través de convenis o acords que tinguen per finalitat l'execució en comú d'obres, la prestació de serveis comuns o la utilització conjunta de béns o instal·lacions.  
De conformitat amb el que s'estableix en l'article 49.b de la Llei 40/2015, d'1 d'octubre, de règim jurídic del sector públic, així com en l'article 11 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, i l'indicat en el paràgraf anterior, la competència en la qual es fonamenta l'actuació de l'ajuntament que signa el conveni, queda establit en la Llei 8/2010, de 23 de juny, de la Generalitat, de Règim Local de la Comunitat Valenciana, ja que en el seu article 33.3.i, indica que els municipis valencians tenen competències pròpies en les matèries següents: «Participació en la gestió de l'atenció primària de la salut».  
  
Per part de la Direcció General d'Administració Local de Presidència de la Generalitat, s'ha emés un informe d'inexistència de duplicitats, en data 30 d'octubre de 2018.  
El present conveni serà objecte de publicitat activa de conformitat amb el que s'estableix en la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana. Així mateix, es publicarà en el Diari Oficial de la Generalitat Valenciana (DOGV), segons exigeix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana.  
  
En conseqüència, ambdues institucions acorden formalitzar el present conveni, segons les següents  
  
CLÀUSULES  
  
Primera. Objecte del conveni  
El objecte del present conveni és regular les relacions i accions entre ambdues Administracions, perquè es puga desenvolupar amb l'Equip d'Atenció Primària (EAP) de Pedralba, un programa d'interés social, de promoció, foment i pràctica de l'activitat física i exercici físic orientat a la salut des del centre de salut d'atenció primària de Pedralba, per part de personal no sanitari, però amb titulació i formació suficient i adequada per a això. Aquest programa es denomina Programa Supervisat d'Exercici Físic Terapèutic: Motiva't/Activa't.  
  
  
Segona. Àmbit d'aplicació  
Aquest conveni és aplicable a les persones ciutadanes residents i/o empadronades en el municipi de Pedralba, i amb assignació de Centre d'Atenció Primària en el citat municipi.  
  
Tercera. Principis que regeixen el present conveni  
Els principis que regeixen el present conveni per a la realització del Programa Supervisat d'Exercici Físic Terapèutic: Motiva't/Activa't (PSEFT) són els següents:  
1. Integrar en la Planificació Estratègica Municipal, una major orientació a la salut de les seues activitats esportives, dotant-la de mitjans i eines per a això.  
2. Promocionar en tots els segments de població una vida activa, saludable i els hàbits d'activitat física.  
3. Atenció a poblacions especials en la pràctica de l'activitat física i l'exercici físic amb paràmetres saludables.  
4. Facilitar als professionals sanitaris recursos tècnics i humans, per a la recomanació i/o prescripció d'activitat física i exercici físic orientat a la salut.  
5. Promoure el treball multidisciplinari i coordinat entre els professionals sanitaris i els professionals de l'activitat física municipals, per a una millor prestació de serveis assistencials als ciutadans, amb l'objectiu del foment de la pràctica de l'activitat física saludable.  
  
6. Promocionar la pràctica efectiva i real de l'activitat física, en col·laboració amb el sector sanitari, des de tots els àmbits, i especialment aquells més propers a la ciutadania.  
7. La difusió d'informació sobre els «recursos municipals per a la salut» que disposa el municipi, utilitzant el màxim de canals.  
8. Col·laborar en la formació contínua del personal professional de l'activitat física i l'esport, així com amb les persones professionals sanitàries que participen en el programa.  
9. La formació contínua orientada a la millora de les activitats esportives municipals.  
10. La col·laboració amb el departament de salut d'accions de difusió i formació orientades al foment i pràctica de l'activitat física, la salut i els hàbits saludables.  
11. La col·laboració en l'execució del programa d'exercicis físics dissenyats per la persona professional fisioterapeuta, per a determinades malalties cròniques.  
  
Quarta. Obligacions de les parts  
A) Per part de l'Ajuntament de Pedralba:   
1. Les «Línies d'actuació» a seguir en el desenvolupament del present programa se cenyiran als protocols i directrius consensuats i comunicats pel Coordinador del Programa Motiva't/Activa't, i per al que no preveuen aquests protocols i directrius, se cenyirà a les ordres i directrius que emanen des de la Coordinació de l'Equip d'Atenció Primària de Pedralba. Aquestes línies seran: Línia de treball de "Prevenció i/o formació" (ex.: col·laborant en accions de difusió i/o formació que s'impulsen des del Centre de Salut de Pedralba); i la línia de treball de "Intervenció amb pacients" (mitjançant els protocols de treball aprovats pel Coordinador del Programa Motiva't/Activa't), que relacionaran al personal professional sanitari i a les persones professionals de l'activitat física i l'esport que participen en el programa.  
  
2. Assumir tots els costos de realització del programa, aportant tot el material, equipaments, infraestructures i personal que siguen necessaris per al desenvolupament del projecte.  
3. Els serveis professionals que aporte l'Ajuntament de Pedralba, se cenyiran a les següents característiques:  
Tindran formació tècnica, coneixements, actituds i aptituds necessàries per a participar en el present projecte, estaran en possessió de la titulació adequada de conformitat amb els articles 7, 14, 19 i 21 de la Llei 2/2011, de 22 de març, de l'Esport i l'Activitat Física de la CV (per al present projecte llicenciats-des/ Graus en Ciències de l'Activitat física i l'esport, amb o en curs d'especialització de Màster en Salut).  
  
Compliran totes les obligacions laborals i fiscals que li siguen aplicable.  
Per al present conveni, se'ls denominaran «Personal Professional de l'Educació Física».  
La naturalesa de les relacions de col·laboració que s'estableixen entre el personal sanitari i no sanitari que participe en el programa, no tindrà la naturalesa de laboral, sinó administrativa, i regulada pel present conveni i les altres disposicions legals que l'afecten. En conseqüència no es derivarà a la Conselleria amb competències en sanitat, ni a l'EAP de Pedralba, ni als hospitals Arnau de Vilanova de València o de Llíria cap obligació de caràcter laboral.  
A més, per a qualsevol incidència o necessitat, l'Ajuntament de Pedralba posa a la disposició de l'Equip d'Atenció Primària, la figura del tècnic/a esportiu municipal, que actuarà com a figura de suport entre ambdues institucions (conselleria amb competències en matèria de sanitat i Ajuntament de Pedralba).  
  
B) Per part de la conselleria amb competències en matèria de sanitat:  
Autoritzar el personal mèdic de l'Equip d'Atenció Primària i/o Hospitalària (i al personal professional sanitari que aquests determinen), a col·laborar activament recomanant i/o prescrivint la realització d'activitat física saludable a les persones usuàries del centre de salut, especialment aquelles amb "tipologies de risc" que siguen susceptibles de participar en el programa (veure annex). Aquestes persones, seran derivades al personal "Professional de l'Educació Física" (professionals de l'Activitat física i l'Esport).  
Participar en les diferents reunions de coordinació, seguiment i avaluació del programa.  
Per a un desenvolupament correcte de la prescripció facultativa de realització d'activitat i exercici físic, i una correcta i individualitzada aplicació a cada pacient que participe en el programa, el personal professional sanitari, a través de la persona que assumisca la coordinació sanitària del programa o de la persona professional fisioterapeuta, hauran de proporcionar al" Professional de l'educació física", aquella informació que li siga necessària per a la correcta planificació de les càrregues, volums i intensitats de treball, respectant en tot cas el que s'indica en el paràgraf següent.  
La participació d'un pacient en el PSEFT serà sempre voluntària, en l'exercici de l'autonomia de la seua voluntat (Llei 41/2002, de 14 de novembre, bàsica reguladora de l'autonomia del pacient i de drets i obligacions en matèria d'informació i documentació clínica) i ha de consentir expressament, si escau, la cessió de dades personals, i especialment les relatives a la seua salut, segons s'estableix en els articles 7 i 8 de la Llei orgànica 15/1999, de 13 de desembre, de protecció de dades de caràcter personal.  
Els serveis informàtics del Departament de Salut València Arnau de Vilanova - Llíria, facilitaran la instal·lació del suport informatiu que siga necessari per al desenvolupament del programa.  
  
Cinquena. Exclusió d'obligacions econòmiques  
De conformitat amb l'article 11.2 del Decret 176/2014, del Consell, l'aplicació i execució d'aquest conveni, inclosos per a això tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Per a això, l'Ajuntament de Pedralba, es compromet a dotar de tots els recursos que siguen necessaris el projecte, per al seu bon funcionament tècnic i en condicions de prestació de servei de qualitat.  
  
Sisena. Cobertura de riscos  
Tot el personal no sanitari disposarà de la corresponent cobertura de riscos de responsabilitat civil, mitjançant la col·legiació corresponent. L'Ajuntament de Pedralba, remetrà a la Gerència del Departament de Salut València Arnau de Vilanova - Llíria, una còpia de la titulació del personal no sanitari adscrit al programa, així com l'acreditació de col·legiació, i dades de la seua corresponent pòlissa de cobertura de responsabilitat civil.  
Per al cas d'un altre personal que poguera col·laborar en el programa, realitzant funcions de pràctiques (ex. personal becari) es regularan per conveni independent, segons el pla d'estudis de cada institució educativa d'on provinguen.  
  
Setena. Protecció de dades de caràcter personal  
L'accés a totes aquelles dades protegides per llei, només seran facilitades pel personal sanitari de l'EAP de Pedralba, sempre que el consideren absolutament necessaris per al desenvolupament de la prescripció de realització d'activitat i exercici físic. I com s'ha indicat, sempre que, la participació del pacient en el PSEFT siga sempre voluntària, i consenta expressament, si escau, la cessió de dades personals, i especialment els relatius a la seua salut, segons estableix la Llei orgànica 3/2018, de 5 de desembre, de Protecció de Dades Personals i garantia dels drets digitals; així mateix es tindrà en compte el que es disposa en el Reglament (UE) 2016/679 del Parlament Europeu i del Consell de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament General de Protecció de Dades).  
L'Ajuntament de Pedralba es compromet sota la seua responsabilitat, al fet que en tot moment quede garantit el respecte dels drets dels pacients; especialment, els que estableixen les normes anteriorment indicades i que regulen la protecció de les dades de caràcter personal.  
  
  
Huitena. Efectes i vigència  
El present conveni farà efecte des del dia de la seua signatura i tindrà una vigència d'un any, serà prorrogable automàticament, per períodes anuals, si no hi ha cap denúncia expressa de les parts amb tres mesos d'antelació a la finalització de cada període. El nombre màxim de pròrrogues serà com a màxim de quatre.  
  
Novena. Òrgan mixt de seguiment, vigilància i control  
D'acord amb el que es preveu en l'article 9 del Decret 176/2014, de 10 d'octubre, del Consell, pel qual es regula els convenis que subscriguen la Generalitat i el seu Registre, així com el que s'estableix en l'article 49.f de la Llei 40/2015, d'1 d'octubre, de règim jurídic del sector públic, es crea un òrgan mixt de seguiment, vigilància i control de l'execució del conveni.  
Aquest òrgan mixt de seguiment i control estarà integrat per tres persones representants de la conselleria amb competències en matèria de sanitat, designades per la persona titular de la direcció general amb competències en matèria d'assistència sanitària i tres persones representants del consistori designades per la persona titular del mateix consistori i entre les seues funcions es troben les establides en els apartats 1 i 2 de l'indicat article 9 del Decret 176/2014, així com les que determina l'article 49.f de la Llei 40/2015.  
La presidència l'assumirà alternativament cadascuna de les dues parts, per períodes de sis mesos, i es procurarà la presència equilibrada d'homes i dones en aplicació del II Pla d'Igualtat de Dones i Homes de l'Administració de la Generalitat, aprovat per Acord de 10 de març de 2017, del Consell.  
La comissió es reunirà, sempre que ho considere necessari una de les parts i prèvia convocatòria d'aquesta, i serà competent per a resoldre els problemes d'interpretació i compliment de puguen plantejar-se respecte al conveni.  
Les actes i acords que s'emeten durant el desplegament i execució de les funcions d'aquest òrgan de seguiment, hauran de remetre's a la direcció general amb competències en matèria d'assistència sanitària i a l'alcaldia de l'ajuntament.  
  
Deu. Resolució anticipada i causes d'extinció  
Seran causa de resolució anticipada del present conveni de col·laboració les següents:  
a) L'incompliment per qualsevol de les parts dels compromisos assumits.  
b) El mutu acord de les parts, que s'instrumentalitzarà per escrit.  
  
c) La impossibilitat sobrevinguda, legal o material, de donar compliment a les seues clàusules.  
En el cas de l'extinció anticipada del conveni, les actuacions en curs d'execució s'acabaran, i quedaran resoltes amb la finalització de les actuacions que en aqueix moment s'estiguen realitzant.  
  
Onze. Naturalesa i jurisdicció competent  
El present conveni de col·laboració té naturalesa administrativa i l'ordre jurisdiccional contenciós administratiu és el competent per a tractar totes les qüestions litigioses que pogueren sorgir en ocasió de la interpretació, validesa, eficàcia o compliment d'aquest.  
  
I en prova de conformitat amb totes i cadascuna de les anteriors clàusules, signen el present document per triplicat, en el lloc i data indicats en l'encapçalament.  
  
La consellera de Sanitat Universal i Salut Pública: Ana Barceló Chico.  
L'alcalde de l'Ajuntament de Pedralba: Roberto Serigó Andrés.  
  
  
ANNEX  
Aspectes del projecte  
  
OBJECTIU POBLACIONAL PRINCIPAL Hauran de ser derivats pels professionals sanitaris; i complir les característiques de:  
1. Tindre patologies cròniques no transmissibles, en situació estable.  
  
2. Majors d'edat, capacitat plena d'obrar i sense privació de llibertat.  
  
3. Pacients o persones amb:  
- Factors de risc cardiovascular (FRCV) i/o cardiopatia isquèmica.  
- Patologies cròniques de l'aparell locomotor (musculoesquelètiques),  
- Malaltia pulmonar obstructiva crònica,  
- Trastorns mentals i/o addictius estabilitzats.  
- Fibromiàlgia.  
CRITERIS   
D'ACCÉS AL PROGRAMA Criteris d'inclusió dels pacients en el programa:  
Per a ser derivats al programa els pacients hauran de complir certes característiques i patir de forma aïllada o conjunta alguna de les següents patologies cròniques no transmissibles:  
  
1. Diabetis mellitus tipus II.  
2. FRCV (obesitat, sobrepés i/o dislipèmia).  
3. Patologia crònica musculoesquelètica de la columna vertebral.  
4. Patologia òssia degenerativa (artrosi).  
5. Patologia obstructiva crònica pulmonar.  
6. Fibromiàlgia.  
7. Malaltia mental i/o addicció estable i/o abstinent.  
  
A petició de l'EAP, es podran determinar altres grups d'intervenció específics.